OpenLLM-France/wikimedia huggingface dataset:
# Marc Bosch de Doria

Marc Bosch de Doria (Mataró, 10 d'agost de 1973), arqueòleg, empresari i polític català, va ser alcalde de Dosrius (el Maresme) entre els anys 2015 i 2019.
Llicenciat en Filosofia i Lletres per la Universitat Autònoma de Barcelona l'any 1996, la seva activitat professional sempre ha estat relacionada amb l'arqueologia i la gestió del patrimoni cultural, i des de l'any 2001 és empresari d'aquest sector. L'any 2014 es va afiliar a Esquerra Republicana de Catalunya (ERC) i va refundar la secció local de Dosrius, juntament amb altres militants del municipi. Va ser cap de llista a les eleccions municipals del 24 de maig de 2015, a les quals va obtenir 601 vots (24,28%). Va ser investit com a alcalde fruit d'un pacte de govern amb dues formacions polítiques d'àmbit local.
A les eleccions municipals de 2019 la llista d'ERC que encapçalava va quedar com a segona força (26,57%) i a partir del juny va ser substituït en el càrrec per la nova alcaldessa Sílvia Garrido Galera, del Partit dels Socialistes de Catalunya.

## Referències

* ↑ «Esquerra lidera el canvi d'alcaldia a Dosrius després de 16 anys». Arxivat de l'original el 2016-04-03. [Consulta: 15 juny 2015].
* ↑ «Marc Bosch, elegit alcaldable d'ERC per les municipals de Dosrius». [Consulta: 26 febrer 2016].
* ↑ «ERC ja té secció local a Dosrius». [Consulta: 26 febrer 2016].
* ↑ «Eleccions 24-M / Municipals». Arxivat de l'original el 2016-04-03. [Consulta: 25 maig 2015].
* ↑ «Dosrius estrenarà dissabte el primer alcalde d'ERC de la democràcia». [Consulta: 11 juny 2015].
* ↑ «Resultats eleccions municipals 2019 a Dosrius». Nació Digital. Arxivat de l'original el 25 d’octubre 2020. [Consulta: 29 novembre 2020].
* ↑ «Sílvia Garrido Galera és elegida alcaldessa de Dosrius». Ajuntament de Dosrius, 17-06-2019. [Consulta: 29 novembre 2020].
# Marc Bocher

Marc Bocher (Boulogne-Sur-Seine) va ser un ciclista francès que fou professional entre 1926 i 1928. Del seu palmarès destaca el segon lloc al Campionat del món amateur de 1925.

## Palmarès

* 1926
** 1r a la París-Lille

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Manganokaskasita

La manganokaskasita és un mineral de la classe dels sulfurs. Rep el nom per la seva relació amb la kaskasita.

## Característiques

La manganokaskasita és un sulfur de fórmula química (Mo,Nb)S₂·(Mn$_{1-x}$Al$_x$)(OH)$_{2+x}$. Cristal·litza en el sistema trigonal. La seva duresa a l'escala de Mohs és 1. És l'anàleg de manganès de la kaskasita i de manganès i molibdè de l'ekplexita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 4402/1.

## Formació i jaciments

Va ser descoberta al mont Kaskasnyunchorr, dins el massís de Khibini (óblast de Múrmansk, Rússia), on es troba en forma d'escates i apilats gairebé paral·lels de fins a 0,02 mm × 0,5 mm × 1 mm. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Manganokaskasite» (en anglès). Mindat. [Consulta: 6 desembre 2021].
# Manganokukisvumita

La manganokukisvumita és un mineral de la classe dels silicats. Rep el nom per la seva relació amb la kukisvumita.

## Característiques

La manganokukisvumita és un silicat de fórmula química Na₆MnTi₄(Si₈O$_{24}$)O₄·4H₂O. Va ser aprovada com a espècie vàlida per l'Associació Mineralògica Internacional l'any 2002. Cristal·litza en el sistema ortoròmbic. La seva duresa a l'escala de Mohs es troba entre 5,5 i 6.
Segons la classificació de Nickel-Strunz, la manganokukisvumita pertany a «09.DB - Inosilicats amb 2 cadenes senzilles periòdiques, Si₂O₆; minerals relacionats amb el piroxens» juntament amb els següents minerals: balifolita, carfolita, ferrocarfolita, magnesiocarfolita, potassiccarfolita, vanadiocarfolita, lorenzenita, lintisita, punkaruaivita, eliseevita, kukisvumita, vinogradovita, paravinogradovita, nchwaningita, plancheïta, shattuckita, aerinita i capranicaïta.

## Formació i jaciments

Va ser descoberta a la pedrera Poudrette, situada al municipi regional de comtat de La Vallée-du-Richelieu, a Montérégie (Quebec, Canadà). També ha estat descrita a la mina d'apatita de Kirovskii, al mont Kukisvumtxorr (óblast de Múrmansk, Rússia). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Manganokukisvumite» (en anglès). Mindat. [Consulta: 16 gener 2020].
# Línia evolutiva de Magby

Aquesta línia evolutiva de Pokémon inclou Magby, Magmar i Magmortar.

## Magby

Magby és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus foc i evoluciona a Magmar.

## Magmar

Magmar és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus foc i evoluciona de Magby. Evoluciona a Magmortar.

## Magmortar

Magmortar és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus foc. Evoluciona de Magmar.

## Referències

* 1 2 3 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Magby a Bulbapedia (anglès)
* Magmar a Bulbapedia (anglès)
* Magmortar a Bulbapedia (anglès)
Espècies de Pokémon :
# Marc Canuleu

Marc Canuleu (en llatí Marcus Canuleius) va ser un magistrat i polític romà del segle v aC. Formava part de la gens Canúlia, una gens romana d'origen plebeu.
Va ser escollit tribú de la plebs l'any 420 aC. Va acusar Gai Semproni Atratí, que havia estat cònsol l'any 423 aC per la seva mala conducta a la guerra amb els volscs. També va introduir al senat romà, junt amb els seus col·legues, una llei per la distribució de la terra de domini públic.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 596.
# Malínovo (Rússia)

* Per a altres significats, vegeu «Malinovo».
Malínovo (en rus: Малиново) és un poble del krai de Primórie, a l'Extrem Orient de Rússia, que en el cens del 2010 tenia 1.104 habitants. Pertany al districte rural de Dalneretxenski.

## Referències

* ↑ Законодательное собрание Приморского края. Сборник «Муниципальные образования Приморского края»
# Parabothus coarctatus

Parabothus coarctatus és un peix teleosti de la família dels bòtids i de l'ordre dels pleuronectiformes present a les costes de Nova Caledònia, sud del Japó i Hawaii. Pot arribar als 22,5 cm de llargària total.

## Referències

* ↑ The Taxonomicon (anglès)
* 1 2 FishBase (anglès)
# Tir amb arc als Jocs Olímpics d'estiu de 1900 - Au Chapelet 33 metres

Tir amb arc als Jocs Olímpics d'estiu de 1900 :
| Au Cordon Doré 50m | homes |
| Au Cordon Doré 33m | homes |
| Au Chapelet 50m | homes |
| Au Chapelet 33m | homes |
| Sur la Perche à la Herse | homes |
| Sur la Perche à la Pyramide | homes |
| 1904> |||
La competició d'Au Chapelet a 33 metres va ser una de les proves de tir amb arc dels Jocs Olímpics de París de 1900. La qualificació per a la prova es va fer durant unes competicions per equips, que sols servien per a classificar els 6 millors arquers per a la prova individual. Sols es coneix el nom dels medallistes i es desconeix la puntuació aconseguida.

## Medallistes

| Or | Plata | Bronze |
| Hubert van Innis | Victor Thibaud | Charles Frédéric Petit |

## Resultats

| Posició | Arquer |
| | Hubert van Innis |
| | Victor Thibaud |
| | Charles Frédéric Petit |
| 4-6 | arquers desconeguts |

## Referències

* Base de dades del COI
* De Wael, Herman. Herman's Full Olympians: "Archery 1900". Accés el 17 de gener de 2006. Consultable a Herman's Full Olympians: "Archery 1900" Arxivat 2007-03-12 a Wayback Machine..
* Mallon, Bill. The 1900 Olympic Games, Resultats de totes les proves amb comentaris. Jefferson, North Carolina: McFarland & Company, Inc., Publishers, 1998. ISBN 0-7864-0378-0.
# Parabothus kiensis

Parabothus kiensis és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 20,3 cm de llargària total.

## Distribució geogràfica

Es troba des de les costes del sud del Japó fins al sud d'Indonèsia, nord-oest d'Austràlia i Nova Caledònia.

## Referències

* ↑ The Taxonomicon (anglès)
* 1 2 FishBase (anglès)
# Parabothus malhensis

Parabothus malhensis és un peix teleosti de la família dels bòtids i de l'ordre dels pleuronectiformes.

## Distribució geogràfica

Es troba a les costes de l'oceà Índic.

## Referències

* ↑ The Taxonomicon (anglès)
* ↑ FishBase (anglès)
# Paradoxornis del Iang-Tsé

El paradoxornis del Iang-Tsé (Calamornis heudei; syn: Paradoxornis heudei) és una espècie d'ocell passeriforme de la família dels sílvids (Sylviidae) que viu a l'est de l'Àsia.
Es troba a l'est de la Xina, i els extrems sud-oriental i oriental de Rússia i Mongòlia, respectivament. Està amenaçat per la pèrdua d'hàbitat. El seu estat de conservació es considera gairebé amenaçat.
La subespècie del nord P. h. polivanovi és considerada per alguns especialistes una espècie a part.

## Taxonomia

Inicialment aquesta espècie estava classificada a la família dels timàlids (Timaliidae), dins del gènere Paradoxornis, però es traslladà a la família dels sílvids (Sylviidae) quan es demostrà la seva proximitat genètica amb els membres del gènere Sylvia.
El gènere monotípic Calamornis fou recuperat pel Congrés Ornitològic Internacional per descriure aquesta espècie, en la seva llista mundial d'ocells (versió 10.2, 2020) ja que és parafilètica a les altres dues espècies de Paradoxornis. Alhora, el COI transferí amdós gèneres a la la família dels paradoxornítids (Paradoxornithidae). Tanmateix, en el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon apareix classificat encara dins de la família dels sílvids, així com en el gènere Paradoxornis.

## Referències

* ↑ Lepage, Denis. «Avibase - la base de dades mundial d'ocells». [Consulta: 1r març 2021].
* ↑ BirdLife International. «Reed Parrotbill. Paradoxornis heudei» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
* ↑ Cibois, Alice (2003): Mitochondrial DNA Phylogeny of Babblers (Timaliidae). Auk 120(1): 1-20. DOI: 10.1642/0004-8038(2003)120[0035:MDPOBT]2.0.CO;2 texto completo HTML con imágenes
* 1 2 «Taxonomic Updates IOC» (en anglès). Congrés Ornitològic Internacional, 25-07-2020. [Consulta: 5 agost 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 633. ISBN 978-84-16728-37-4.

## Bibliografia

* Robson, C. (2007). Family Paradoxornithidae (Parrotbills) pp. 292 – 321 in; del Hoyo, J., Elliott, A. & Christie, D.A. eds. Handbook of the Birds of the World, Vol. 12. Picathartes to Tits and Chickadees. Lynx Edicions, Barcelona.
# Tir amb arc als Jocs Olímpics d'estiu de 1904 - Ronda Americana masculina

Tir amb arc als Jocs Olímpics d'Estiu de 1904 :
| Ronda Americana | homes | |
| Ronda Columbia | | dones |
| Ronda Nacional | | dones |
| Ronda York | homes | |
| Ronda per equips | homes | dones |
| < 1900 1908> |||||
La ronda Americana masculina fou una de les proves de tir amb arc dels Jocs Olímpics de Saint Louis (Missouri) de 1904. La ronda Americana consisteix en 30 fletxes a cadascuna de les distàncies de 60, 50 i 40 iardes. El nombre total de fletxes per la ronda doble era de 180. La prova es disputà el dilluns 19 de setembre de 1904 i hi van prendre part 22 arquers, tots estatunidencs.

## Medallistes

| Or | Plata | Bronze |
| George Bryant (USA) | Robert Williams (USA) | William Thompson (USA) |

## Resultats

| Pos. | Arquer | Punts | Puntuació |
| | George Bryant (USA) | 8.2 | 1048 |
| | Robert Williams (USA) | 1.2 | 991 |
| | William Thompson (USA) | 0.2 | 949 |
| 4 | Charles Woodruff (USA) | 0.2 | 907 |
| 5 | Wallace Bryant (USA) | 0.2 | 818 |
| 6 | William Clark (USA) | 0 | 880 |
| 7 | Benjamin Keys (USA) | 0 | 840 |
| 8 | Cyrus Edwin Dallin (USA) | 0 | 816 |
| 9 | Henry B. Richardson (USA) | 0 | 813 |
| 10 | Homer Taylor (USA) | 0 | 811 |
| 11 | Charles Hubbard (USA) | 0 | 779 |
| 12 | Louis Maxson (USA) | 0 | 777 |
| 13 | Galen Spencer (USA) | 0 | 701 |
| 14 | Samuel Duvall (USA) | 0 | 699 |
| 15 | Ernest Frentz (USA) | 0 | 665 |
| 16 | Amos Casselman (USA) | 0 | 628 |
| 17 | Thomas Scott (USA) | 0 | 562 |
| 18 | Ralph Taylor (USA) | 0 | 533 |
| 19 | Edward Bruce (USA) | 0 | 516 |
| 20 | Eric Weston (USA) | 0 | 508 |
| 21 | Edward Weston (USA) | 0 | 450 |
| 22 | William Valentine (USA) | 0 | 345 |

## Referències

* Wudarski, Pawel. «Wyniki Igrzysk Olimpijskich», 1999. Arxivat de l'original el 2012-08-16. [Consulta: 29 agost 2012]. (polonès)
# Onzena esmena de la Constitució dels Estats Units

L'Onzena esmena (en anglès Eleventh Amendment) de la Constitució dels Estats Units, que va ser ratificada al febrer del 1795, atorga immunitat sobirana contra demandes en corts federals per algú de qualsevol altre estat o país a cadascun dels estats dels Estats Units. Va ser adoptada en resposta -i amb la intenció d'anul·lar-la- a la decisió del Tribunal Suprem dels Estats Units en el cas Chisholm contra Geòrgia, 2 O.S. 419 (1793).

## Text

El text de l'esmena diu així:
| « | (català) El poder judicial dels Estats Units no s'ha d'interpretar que s'estén a qualsevol litigi de dret estricte o d'equitat que s'iniciï o prossegueixi contra un dels Estats Units per ciutadans d'un altre estat o per ciutadans o súbdits de qualsevol estat estranger. | (anglès) The Judicial power of the United States shall not be construed to extend to any suit in law or equity, commenced or prosecuted against one of the United States by Citizens of another State, or by Citizens or Subjects of any Foreign State. | » |

## Vegeu també

* Constitució dels Estats Units.
* Esmenes a la Constitució dels Estats Units.

## Referències

* ↑ «Bill of Rights Transcript Text». [Consulta: 15 desembre 2014].
* ↑ United States Government Printing Office. «TENTH AMENDMENT ---- RESERVED POWERS ---- CONTENTS». GPO.gov.
# Teàgenes de Tassos

Teàgenes de Tasos (grec antic: Θεαγένης, llatí: Theagenes), fill de Timòstenes, va ser un esportista grec nadiu de Tasos. Era famós per la seva força extraordinària i la seva rapidesa.
A nou anys ja va portar una pesada estàtua d'un déu, de l'àgora a casa seva. De més gran va destacar en tota mena d'esports atlètics, i va guanyar diverses victòries als jocs olímpics, pítics, nemeus i ístmics. La tradició diu que va guanyar 1300 corones i fins i tot es deia que era fill d'Hèracles.
Se sap per Pausànias que va guanyar una victòria a l'olimpíada 75 (480 aC). Pausànias també diu haver vist diverses estàtues de Teàgenes, especialment a Grècia, però fins i tot en terres de bàrbars. Pausànias parla també d'una curiosa història sobre Teàgenes. Diu que un home estava enemistat amb ell, el va esperar una nit amagat darrere una de les estàtues que el representaven, i quan va passar la va tirar al seu damunt i el va matar. Va llençar l'estàtua al mar, però uns pescadors la van recuperar, per sort per la ciutat, ja que l'Oracle de Delfos va dir que no tornaria l'estabilitat al país fins que no es restaurés a Teàgenes.

## Referències

* ↑ 2.Theagenes a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 1021-1022
# Francofonte

Francofonte (sicilià Francufonti ) és un municipi italià, dins de la província de Siracusa. L'any 2007 tenia 12.497 habitants. Limita amb els municipis de Buccheri, Carlentini, Lentini, Militello in Val di Catania (CT) i Vizzini (CT).

## Administració

Llista d'alcaldes :
| Període | Identitat | Partit |
| 2008- | Giuseppe Castania | Centredreta |
# Macro assemblador

Un macro assemblador és un assemblador modular, descendent dels assembladors bàsics. Van ser molt populars en els anys 1950 i anys 1960, abans de la generalització dels llenguatges d'alt nivell. Fan tot el que pot fer un assemblador, ia més proporcionen una sèrie de directives per definir i executar macro instruccions (o simplement, Macros). Quan executem a una "macro", aquesta s'expandeix al cos que hàgim definit.
# Pou de la Font del Ferro de Cabrera

El Pou de la Font del Ferro de Cabrera es troba al Parc de la Serralada Litoral, el qual és conegut per les qualitats sulfuro-ferruginoses-bicarbonatades de les seues aigües.

## Descripció

És fondo, dins d'una caseta que el protegeix, ben fet i conservat, i amb aigua. De la font no en queda gran cosa: la cavitat on hi havia el broc està pràcticament colgada de sauló i fullaraca, i només es veu un petit tram de paret amb la pedra de llinda. El conjunt està situat en l'antic camí de pujada al castell de Burriac, camí que va quedar totalment en desús d'ençà de l'obertura de la pista forestal actual.

## Accés

És ubicat a Cabrera de Mar: a la Font Picant de Cabrera, cal agafar la pista que en direcció NE puja cap a Burriac. De seguida hi ha un revolt a l'esquerra i una esplanada. En aquest punt i a la dreta de la pista surt una sendera que puja fent drecera per dins del bosc i torna a la pista més endavant. A pocs metres del començament d'aquest sender surt un camí planer cap a la dreta que duu al pou. Coordenades: x=448622 y=4598810 z=242.

## Referències

* 1 2 3 Triquell i Salomé, Adrià, 2012. Parc de la Serralada Litoral (Història i Itineraris). Editorial Piolet, Barcelona. ISBN 9788415075615. Pàg. 137.

## Enllaços externs

* Llibre-Guia de la Serralada Litoral - Història i itineraris Arxivat 2015-11-17 a Wayback Machine. (català)
# Tres Lagos

Tres Lagos és un dels tres municipi del departament Lago Argentino, a la província de Santa Cruz de l'Argentina. Està situat entre tres grans llacs glacials: el llac San Martín, el Tar i el Viedma, a la riba del riu Chalía, afluent del riu Chico i al mig de l'àrida estepa patagona.
La zona coneguda avui dia com a Tres Lagos era poblada pels Aonikenk (Tehueltxes del sud), poble nòmada caçador-recol·lector que habitava des del riu Chico fins l'estret de Magallanes. No va ser fins a l'últim terç del segle xix que el govern argentí emprengué l'exploració i conquesta d'aquelles terres, en concret l'actual zona on s'ubica el poblat fou explorada per Perito Moreno els anys 1876 i 1877. A principis del segle xx, la patagònia esdevé una important regió ramadera especialitzada en la producció d'oví per a la producció de llana. Aquesta llana produïda en les "estancies" de l'interior s'havia de transportar fins al port del poblat Comandante Luis Piedrabuena per a l'exportació. Tres Lagos era una cruïlla obligada per al transport, ja que s'hi unien diverses vies de comunicació (les actuals rutes nacionals 40, que recorre paral·lela els Andes i la ruta nacional 288, que uneix aquesta última amb el port de Comandante Luis Piedrabuena).
Les llargues distàncies entre feien que el transport de les mercaderies es pogués allargar fins un mes. L'any 1925, Fausto Vallina construï una ferreteria per donar servei a aquests transportistes, donant origen el poble actual. Poc a poc s'anaren construint diferents establiments i cases i es batejà el poble com a Piedra Clavada, per la proximitat amb el monument natural homònim.
L'any 1937, quan tan sols hi vivien 7 pobladors, rebé el reconeixement oficial coma poble i es rebatejà com a Tres Lagos, per la seva proximitat als tres Llacs abans esmentats. Finalment el 3 d'agost de 1973 rebé el reconeixement com a municipi via Llei Provincial.
Evolució poblacional del municipi de Tres Lagos segons censos nacionals. :
| | 1937 | 1991 | 2001 | 2010 | 2014 |
| Població | 7 | 176 | 186 | 282 | 341 |

## Notes

* ↑ Les dades del 2014 són projeccions de l'INDEC.

## Referències

* ↑ «Municipalidad Tres Lagos». [Consulta: 11 setembre 2019].
* 1 2 3 4 «Ruta 40: Tres Lagos». Guía de Viajes de la Ruta 40. [Consulta: 11 setembre 2019].
* 1 2 De Correa, María Elena. Departamento Lago Argentino: Estructura Económica y Social, 1973.
# Lydia Mutsch

Lydia Mutsch (Dudelange, 17 d'agost de 1961) és una politòloga i política luxemburguesa.
Va estudiar al Liceu Hubert Clément d'Esch-sur-Alzette i a la universitat de Göttiengen a Alemanya on es va graduar en Ciències Polítiques el 1985.
Des de l'any 1987 és membre del Partit Socialista de Luxemburg (LSPA). Va tenir un escó a la Cambra de Diputats per la circumscripció del Sud des de 1989, estant reelegida diverses vegades fins al 2013. Va mantenir la posició d'alcalde d'Esch-sur-Alzette entre el 2000 al 2013.
A les eleccions legislatives de 2013 i dins del govern de col·lació realitzat pel gabinet Bettel-Schneider, va ser nomenada ministre de Salut, i ministre d'Igualtat d'Oportunitats, càrrecs que ocupa actualment.

## Referències

* 1 2 3 «Biografia.Lydia Mutsch». Gouvernement.lu. [Consulta: 9 novembre 2015].
* ↑ «Ministres.Période actuelle» (en francès). Gouvernement.lu. [Consulta: 9 novembre 2015].